Езуіцкая місія пачала дзейнасць у Слуцку з 1693 г. у складзе трох манахаў, у 1704 г. была ператворана ў рэзідэнцыю, і ў Старым горадзе пачалося будаўніцтва драўлянага кляштара з касцёлам Святога Духа. Польскі даследчык Ежы Пашэнда, які займаўся гісторыяй рэзідэнцыі езуітаў у Слуцку, прыводзіць прыблізную дату ўзвядзення касцёла — 1720 г. Другі езуіцкі кляштарны комплекс зявіўся ў Новым горадзе ў 1710 г., дзе на працягу 1710 — 1715 гг. узводзіўся драўляны Троіцкі касцёл.